CELEX: C2007/095/59
Language: sl
Date: 2007-04-28 00:00:00
Title: Zadeva C-121/07: Tožba, vložena 28. februarja 2007 — Komisija Evropskih skupnosti proti Francoski republiki

28.4.2007   
            
            
               SL
            
            
               Uradni list Evropske unije
            
            
               C 95/31
            
         Tožba, vložena 28. februarja 2007 — Komisija Evropskih skupnosti proti Francoski republiki
   (Zadeva C-121/07)
   (2007/C 95/59)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: B. Stromsky in C. Zadra, zastopnika)
   
      Tožena stranka: Francoska republika
   Predlogi tožeče stranke:
   
               —
            
            
               ugotovi naj se, da Francoska republika s tem, da ni sprejela vseh ukrepov za izvršitev sodbe Sodišča Evropskih skupnosti z dne 15. julija 2004 v zadevi C-419/03 (1) v zvezi z neizvršitvijo prenosa določb Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ki se razlikujejo od tistih oziroma presegajo tiste iz Direktive Sveta 90/220/EGS z dne 23. aprila 1990 o namernem sproščanju gensko spremenjenih organizmov v okolje (3), ni izpolnila obveznosti iz člena 228(1) Pogodbe o ustanovitvi Evropske skupnosti;
            
         
               —
            
            
               Francoski republiki naj se naloži, da Komisiji Evropskih skupnosti pod proračunsko postavko „lastna sredstva Evropske skupnosti “plača globo v višini 366.744 eurov za vsak dan zamude pri izvršitvi sodbe v zadevi C-419/03 od dneva izdaje sodbe v predloženi zadevi do dneva, ko se sodba v zadevi C-419/03 izvrši v celoti.
            
         
               —
            
            
               Francoski republiki naj se naloži, da Komisiji Evropskih skupnosti pod proračunsko postavko „lastna sredstva Evropske skupnosti “plača pavšalni znesek v višini 43.660 eurov za vsak dan zamude pri izvršitvi sodbe v zadevi C-419/03 od dneva izdaje sodbe v zadevi C-419/03 do dneva:
               
                           —
                        
                        
                           ko se sodba, izdana v zadevi C-419/03, izvrši v celoti (če se to zgodi pred izdajo sodbe v predloženi zadevi),
                        
                     
                           —
                        
                        
                           ko se izda sodba v predloženi zadevi (če sodba, izdana v zadevi C-419/03, takrat še ni izvršena);
                        
                     
         
               —
            
            
               Francoska republika naj nosi stroške.
            
         Tožbeni razlogi in bistvene trditve
   Več kot štiri leta po izteku roka za prenos Direktive 2001/18 in več kot 28 mesecev po sodbi Sodišča z dne 15. julija 2004 v zadevi C-419/03, v kateri je bila ugotovljena neizpolnitev obveznosti prenosa, Francoska republika še vedno ni sprejela potrebnih ukrepov za izvršitev navedene sodbe. Komisija zato predlaga, naj se tej državi naloži plačilo globe ter pavšalnega zneska, ki ustrezata teži kršitve in njenemu učinku na uresničevanje ciljev zakonodajalca Skupnosti.
   
      (1)  Sodba neobjavljena v ZOdl.
   
      (2)  UL L 106, str. 1.
   
      (3)  UL L 117, str. 15.